אלון לוי

אלון לוי (נולד ב-10 ביוני 1984) הוא מאמן להתפתחות אישית, שחקן, פזמונאי, מלחין, מעבד מוזיקלי, וזמר ישראלי.

ביוגרפיה
לוי נולד וגדל בקיבוץ גן שמואל. בן אמצעי בין חמישה אחים: אחות בכורה, שלושה אחים בנים ואחות צעירה.

לוי למד משחק בסטודיו למשחק של ניסן נתיב. במהלך השנים השתתף במספר סרטים וסדרות טלוויזיה.

כיום, עובד לוי כמאמן להתפתחות אישית, זוגית ועסקית וכן מרצה בתחום.

קריירה
בשנת 2007, הופיע לראשונה בטלוויזיה כששיחק וביצע את שיר הפתיחה של "הנפילים", ששודרה ב-yes. לוי גילם בסדרה את צוריה (צורי) בתפקיד ראשי.

בשנת 2008, הגיש יחד עם אילנית לוי ולביא זיטנר את התוכנית "אזור התעשייה", ששודרה בהוט בידור ישראלי.

בשנת 2009, שיחק בעונה השנייה של הטלנובלה "חשופים", בה גילם את נמרוד. באותה שנה שיחק במיני-סדרה "תמיד אותו חלום", ששודרה ב-HOT3.

בשנת 2010, גילם את אופיר מוסרי בסדרת הטלוויזיה "15 דקות". באותה שנה שיחק בסרט הקולנוע "התגנבות יחידים (סרט קולנוע)", בבימוי דובר קוסאשווילי, וכן שיחק במחזה "האביב מתעורר", שהוצג בתיאטרון בית ליסין.

בשנת 2013, שיחק בסרטו של איתן פוקס "בננות".

להקת סודהביט
מאז שנת 2011 חבר לוי בהרכב הפופ "סודהביט", יחד עם גל לב ודותן מושנוב. במסגרת הלהקה כתב, עיבד מוזיקלית, הלחין ושר מספר שירים בהם: "הייתי בדאווין", "אבל חבל", "פעם אחרי פעם" ו"כוכב פורנו".

בשנת 2013 חידש יחד עם הלהקה את שירו של גידי גוב "אם יוולד לי ילד", למען המאבק לשוויון זכויות אצל זוגות חד מיניים. בנוסף, הוא כתב והלחין את פסקול הסדרה "משפחה טובה" עבור הערוץ הראשון.

קישורים חיצוניים

 
 
 

שחקני קולנוע וטלוויזיה ישראלים
שחקנים להט"בים ישראלים
גן שמואל: אישים
בוגרי המוסד החינוכי גן שמואל
בוגרי הסטודיו למשחק ניסן נתיב
מוזיקאים להט"בים ישראלים
זמרים להט"בים ישראלים
מלחינים להט"בים ישראלים
פזמונאים ישראלים
מעבדים מוזיקליים ישראלים
להט"בים ישראלים
זמרי פופ ישראלים
ישראלים שנולדו ב-1984
אמנים ישראלים שבאו מהקיבוצים